
Курулуш, көтөрүүчү транспорттук жана жол машиналарынын машинисти
  Квалификация: 8333 Автомобиль кранынын машинисти


1-бөлүм. Жалпы жоболор

1. Башталгыч кесиптик билим берүүнүн Курулуш, көтөрүүчү транспорттук жана жол машиналарынын машинисти  кесиби боюнча Кыргыз Республикасынын мамлекеттик билим берүү стандарты “Билим берүү жөнүндө” Кыргыз Республикасынын Мыйзамына, Кыргыз Республикасынын башка ченемдик укуктук актыларына ылайык Кыргыз Республикасынын билим берүү чөйрөсүндөгү ыйгарым укуктуу мамлекттик органы тарабынан иштелип чыккан жана Кыргыз Республикасынын Министрлер Кабинети белгилеген тартипте бекитилген.
Мамлекеттик билим берүү стандарттарынын талаптары менчигинин түрүнө жана ведомстволук таандыктыгына карабастан кесиптик билим берүү уюмдары тарабынан милдеттүү түрдө аткаруу үчүн минималдуу талаптар болуп саналат.
2. Терминдер, аныктамалар, белгилөөлөр, кыскартуулар:
1) академиялык кредит – билим алуучунун окуу жана (же) илимий 
жүктөмүнүн көлөмүн өлчөөнүн шартуу бирдиги;
2) кесиптик/эмгектин иштин түрү- эмгектин тектеш мүнөзүнө, натыйжаларына жана шарттарына ээ жалпыланган эмгектик функциялардын жыйындысы;  
3) экономикалык иштин түрү – иштин түрлөрүн классификациялоонун кыйла бөлүнгөн категориялаврын мүнөздөөчү продукциянын (товарлардын же кызмат көрсөтүүлөрдүн) бир тектүү топтомуна ээ болууга алып келүүчү процесс;
4)  мамлекеттик билим берүү стандарты – окутуунун максаттарын 
жана натыйжаларын аныктоочу билим берүү программасынын минимум мазмуну, билим берүүнүн деңгээлдери боюнча даярдоого базалык талаптарды аныктоочу формалдык билим берүүнүн талаптарынын коомдук макулдашылган жыйындысы;
5) гибриддик окутуу методу – окутуу процесси педагогдун жана билим алуучунун түздөн-түз байланышы аркылуу салттуу окутуу методунун онлайн окутуу методу менен айкалышкан окутуу методу; 
6) интеграцияланган программа – бул негизги жалпы билим берүүнүн бүтүрүүчүлөрүнө жалпы орто билим алууга мүмкүнчүлүк берүү үчүн жалпы орто жана башталгыч кесиптик билим берүү программаларын бириктирүүнүн негизинде иштелип чыккан билим берүү программасы;
7) квалификация – белгиленген үлгүдөгү документ менен тастыкталуучу, окутууга жана кесиптик иштин белгилүү бир түрүн аткарууга даярдыгын мүнөздөөчү билимдердин, көндүмөдөрдүн жана социалдык-инсандык компетенциялардын деңгээли;
8) компетенция – билим алуучунун белгилүү бир чөйрөдө анын натыйжалуу өнүмдүү иши үчүн зарыл болгон билим берүүгө даярдоого карата алдын ала коюлган социалдык талап (ченем);
9) модуль – окуутуунун белгиленген максаттарына жана натыйжаларына карата белгилүү бир логикалык жыйынтыкка ээ болгон окуу дисциплинасынын бөлүгү;
10) даярдоо багыты - Кыргыз Республикасынын квалификациясынын улуттук алкагынын деңгээлине ылайык кадрларды даярдоо үчүн билим берүү программаларынын комплекси;
11) квалификациялардын улуттук алкагы - улуттук квалификациялык тутумчаларды интеграциялоого жана координациялоого, квалификациялардын салыштырмалуулугун камсыз кылууга багытталган жана квалификациянын ылайыктуулугун тастыктоо жана ыйгаруу системасы үчүн негиз болуп саналган критерийлердин топтомуна ылайык квалификациялардын деңгээлдеринин түзүмдөлгөн сыпаттамасы;
12) кесиптик иштин объекти – эмгек ишинин процессинде таасир 
этүүгө багытталган предметтер, кубулуштар, процесстер;
13) билим берүү программасы – кесиптик билим берүүнүн тиешелүү 
деңгээли боюнча билим берүү процессинин максаттары, милдеттерин пландалган натыйжаларын, уюштурууну аныктоочу конкреттүү багыт, адистик же кесип боюнча билим берүүнүн мазмуну;
14) жумуш ордунда окутуу – милдетүү түрдө практикалык окутуу жана кесиптик билимдерди жана көндүмдөрдү бекемдөө, ошондой эле билим берүү уюмунун өндүрүштүк бөлүмдөрүнө/комплекстеринде жана (же) ишканалардын/уюмдардын базасында иш тажрыйбасына ээ болуу менен билим берүү уюмунда билим алуучунун жалпы жана кесиптик билимдерди жана көндүмдөрдү алуусуна багытталаган кадрларды даярдоо системасы;
15) кесиптик стандарт - кесиптик иштин белгилүү бир түрүн жүзөгө 
ашыруу жана белгилүү эмгек функциясын аткаруу үчүн зарыл болгон квалификациянын мүнөздөмөсү;
16) [bookmark: _Hlk181625748]окутуунун натыйжалары – окуу процессин ийгиликтүү аяктагандан кийин билим алуучудан кандай билим, билгичтик жана көндүмдөр күтүлүшүнө карата ырастоо;
17) кесип – бүтүрүүчү диплом алуучу билимдин 
конкретүү тармагы же Кыргыз  Республикасынын квалификациясынын улуттук алкагынын деңгээлдерине ылайык тигил же бул кесиптин/адистиктин алкагында иштин белгилүү бир түрү үчүн зарыл болгон атайын даярдыктан жана иш тажрыйбасынан алынган билимдин, билгичтиктердин жана көндүмдөрдүн комплекси;
18) дисциплиналардын цикли – окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ билим берүү программасынын бир бөлүгү же окуу дисциплиналарынын жыйындысы.	
Ушул Мамлекеттик билим берүү стандартында төмөнкүдөй кыскартуулар колдонулат:
ЖКБ – жогорку кесиптик билим берүү;
МБС - мамлекеттик билим берүү стандарты;
БКБ - башталгыч кесиптик билим берүү;
КР КУА – Кыргыз Республикасынын квалификациясынын улуттук 
алкагы;
ОКБ – орто кесиптик билим берүү;
ОМБ – окуу-методикалык бирикмелер.

2-бөлүм. Колдонуу чөйрөсү

3. Ушул МБС Курулуш, көтөрүүчү транспорттук жана жол машиналарынын машинисти  кесиби боюнча билим берүү программасын ишке ашырууда ченемдердин, эрежелердин жана талаптардын жыйындысын билдирет жана окуу, уюштуруу-методикалык документтерди иштеп чыгуу, билим берүү программасын өздөштүрүүнүн сапатын баалоо үчүн негиз болуп саналат.
4. Курулуш, көтөрүүчү транспорттук жана жол машиналарынын машинисти кесиби боюнча ушул МБСти негизги пайдалануучулар болуп төмөнкүлөр саналат:
1) өздөрүнүн билим берүү уюмдарында ушул кесип боюнча илимдин, техниканын жана социалдык чөйрөнүн жетишкендиктерин эске алуу менен билим берүү программаларын иштеп чыгуу, натыйжалуу ишке ашыруу жана жаңылоо үчүн жооптуу болгон администрацияы жана педагогикалык курам;
2) курулуш, көтөрүүчү транспорттук жана жол машиналарынын машинисти кесиби боюнча билим берүү программасын өздөштүрүү боюнча өз окуу ишмердүүлүгүн натыйжалуу ишке ашыруу үчүн жооптуу билим алуучулар; 
3) кесиптик ишмердүүлүктүн тиешелүү чөйрөсүндөгү иш берүүчүлөр;
4) Кыргыз Республикасынын билим берүү чөйрөсүндөгү ыйгарым укуктуу мамлекеттик органынын тапшырмасы боюнча МБСти иштеп чыгууну камсыз кылуучу ОМБ;
5) кесиптик билим берүү системасында мыйзамдардын сакталышын контролдоону камсыз кылуучу билим берүү чөйрөсүндө ыйгарым укуктуу мамлекеттик орган;
6) көрсөтүүлүүчү билим берүү кызматтарынын аккредитациялык агенттик тарабынан белгиленген стандарттарга, жол-жоболорго жана эрежелерге шайкештигин тышкы баалоону жүзөгө ашыруучу аккредитациялык агенттиктер.

3-бөлүм. Кесиптик башталгыч билим берүүнүн Курулуш, көтөрүүчү транспорттук жана жол машиналарынын машинисти кесибинин 
жалпы мүнөздөмөсү

5. Курулуш, көтөрүүчү транспорттук жана жол машиналарынын машинисти кесиби боюнча билим берүү программасын өздөштүрүүнүн формалары:
- күндүзгү; 
- күндүзгү - (кечки).
6. Абитуриенттердин билиминин деңгээлине карата талаптар.
Абитуриент тапшырууда төмөнкү документтердин бирине ээ болууга тийиш:
- жалпы орто билими жөнүндө аттестатка;
- негизги жалпы билими жөнүндө күбөлүккө.
Кыргыз Республикасынын ченемдик укуктук актыларында каралган учурларда, башталгыч кесиптик билим берүү мекемелери негизги жалпы билими жок адамдар үчүн кесипке ээ болушу үчүн  шарттар түзүлүшү мүмкүн. 
[bookmark: _Hlk221194513]7. Курулуш, көтөрүүчү транспорттук жана жол машиналарынын машинисти кесиби боюнча билим берүү программасын өздөштүрүүнүн ченемдик мөөнөтү күндүзгү окуу формасында:
- жалпы орто билим берүүнүн базасында – 10 айды түзөт; 
Кесиптик башталгыч билим берүү уюмдарында төмөнкүдөй билим берүү программалары ишке ашырылат:
-  негизги жалпы билим берүүнүн базасында окутуу мөөнөтү 2 жылдан кем эмес жалпы орто жана башталгыч кесиптик билим берүүнүн интеграцияланган программасы;
- жалпы орто билим албастан негизги жалпы билим берүүнүн базасында аскерге чакырууга чейинки даярдоо программасын камтыган 2 жылдык окуу мөөнөтү менен башталгыч кесиптик билим берүү программасы;
- жалпы орто билим берүүнүн базасында окутуу мөөнөтү 1 жылдан кем эмес башталгыч кесиптик билим берүү программасы;
- окутуу мөөнөтү 1 жылга чейин болгон кесиптик даярдоо, кайра даярдоо жана квалификацияны жогорулатуу программалары.
Өзгөчө учурларда (ооруп калуу, Кыргыз Республикасынын Куралдуу күчтөрүнө кызматка чакыруу) окуучунун арызы боюнча ал окуусун улантуу жана окуу максатына жетүү үчүн 3 жылдын ичинде калыбына келтирилиши мүмкүн. 
[bookmark: _Hlk166639450]8. Билим берүү программасынын сыйымдуулугу кесиптик башталгыч билим берүү программасынын түзүмүнө ылайык (1-тиркеме), окуу жылы үчүн (стандарттык окутуу учурунда 10 ай) 52ден кем эмес кредитти түзөт (52 кр ⨯ 30 саат = 1560 саат), өз алдынча иштерди жана аттестациянын бардык түрлөрүн кошууну эске алуу менен башталгыч кесиптик билим берүү программасынын сыйымдуулугу окутуу мөөнөтү 10 ай болгон учурда 60 кредиттен ашпоого тийиш. Мында бир кредит окуучунун окуу ишинин 30 саатына барабар.
Өндүрүштүк окутуу жана өндүрүштүк практика билим берүү программасынын жалпы окуу убактысынын 50-60% түзөт.
Өндүрүштүк практика кесиптик башталгыч билим берүү программасынын милдеттүү бөлүмү болуп саналат жана окуучулардын практикалык багыттагы даярдыгын камсыз кылуучу окуу сабактарынын түрү болуп саналат. Кесиптик башталгыч билим берүү программасын ишке ашырууда практиканын төмөнкүдөй түрлөрү каралат: окуу (өндүрүштүк окутуу) жана өндүрүштүк. Өндүрүштүк практика окуучуларды даярдоо профилине ылайык иш алып барган уюмдарда жүргүзүлүшү керек.
[bookmark: _Hlk167578654][bookmark: _Hlk221194593]9. Курулуш, көтөрүүчү транспорттук жана жол машиналарынын машинисти кесиби боюнча башталгыч кесиптик билим берүү программасынын максаттары:
[bookmark: _Hlk224985441]1) окутуу жаатында курулуш иштеринде бийик имараттарды курууда, пайдалуу кендерди иштетүүдө, темир жолдорун курууда, автомобиль жолдорун, гидротехникалык жана башка курулмаларды курууда, тейлөөдө жана оңдоодо автомобиль кранын колдонуу менен механикалаштырылган жумуштарды аткаруу үчүн квалификациялуу жумушчу кадрларды даярдоо болуп саналат;
[bookmark: _Hlk221194632]2) инсанды тарбиялоо жаатында окуучуларда социалдык-инсандык сапаттарды калыптандыруу: максатка умтулгандык, уюшкандык, эмгекти сүйүү, жоопкерчилик, жарандуулук, коммуникативдүүлүк, толеранттуулук жана жалпы маданиятты жогорулатуу саналат.
          10. Экономикалык ишмердүүлүктүн түрү: курулуш, монтаждоо жана демонтаждоо, оор жүктөрдү жылдыруу.
[bookmark: _Hlk221194849]11. Бүтүрүүчүлөрдүн кесиптик ишмердүүлүгүнүн чөйрөлөрү: оор жүктөрдү монтаждоо, демонтаждоо, бийик имараттарды куруу, темир жолдорду куруу, автомобиль жолдорун куруу жана оңдоо жана башка курулуш жана оңдоо иштери, заводдордо жана башка тармактарда.
[bookmark: _Hlk221194948][bookmark: _Hlk224985771]12. Кесиптик ишмердүүлүктүн объектилери: курулуш иштеринде бийик имараттарды курууда, пайдалуу кендерди иштетүүдө, темир жолдорун курууда, автомобиль жолдорун, гидротехникалык жана башка курулмаларды курууда, тейлөөдө жана оңдоодо автомобиль кранын колдонуу. 
[bookmark: _Hlk221195089][bookmark: _Hlk221195048]13. Курулуш, көтөрүүчү транспорттук жана жол машиналарынын машинисти) кесиби боюнча башталгыч кесиптик билим берүү программасын өздөштүргөн бүтүрүүчү төмөнкүлөргө даярдалган: 
[bookmark: _Hlk221195113]- курулуш тармагындагы кесиптик ишмердүүлүккө;
- орто кесиптик билим берүү жана жогорку кесиптик билим берүү программаларын, анын ичинде тиешелүү профилдеги орто кесиптик билим берүү программаларын тездетилген программалар боюнча өздөштүрүүгө.

[bookmark: _Hlk221196383]4-бөлүм. Билим берүү программасын ишке ашыруу 
шарттарына карата жалпы талаптар

14. Билим берүү уюмдары кесиптик билим берүүнүн тиешелүү деңгээлдериндеги билим берүү программаларын, эмгек рыногунун муктаждыктарын эске алуу менен, өз алдынча иштеп чыгышат. 
Билим берүү программасынын ар бир циклине тиешелүү дициплиналардын (модулдардын) топтомун жана алардын сыйымдуулугун билим берүү уюму цикл үчүн белгиленген көлөмдө, аны өздөштүрүүнүн натыйжаларына коюлган талаптарды эске алуу менен, КР КУАда каралган окутуунун натыйжаларынын жыйындысы түрүндө өз алдынча аныктайт. 
15. Билим берүү уюмдары илимдин, маданияттын, экономиканын, техниканын, технологиялардын жана социалдык чөйрөнүн өнүгүшүн эске алуу менен билим берүү программаларын кызыкдар тараптардын сунуштарына ылайык, бирок 1 жылда бир жолудан кем эмес жаңылайт. 
Билим берүү программаларын жанылоо төмөнкүлөрдү камтыйт:
1) курулуш тармагынын жана эмгек рыногунун заманбап талаптарына ылайык окутуунун мазмунун жаңыртуу; 
2) курулуш, жол жана көтөргүч-транспорттук техниканын жаңы түрлөрүн, ошондой эле аларды пайдалануунун өзгөчөлүктөрүн изилдөө; 
3) заманбап объектилерде колдонулган санариптик технологияларды жана машиналарды автоматтык башкаруу системаларын киргизүү; 
4) өндүрүштүк окутуу, стажировкалар жана заманбап тренажерлордо иштөө аркылуу окуучулардын практикалык даярдыгын күчөтүү; 
5) машиналарды жана механизмдерди пайдаланууда эмгекти коргоо, өнөр жай коопсуздугу жана экологиялык талаптар боюнча бөлүмдөрдү жаңыртуу; 
6) заманбап ыкмаларды жана куралдарды колдонуу менен жабдууларды техникалык тейлөө, диагностикалоо жана кемчиликтерин жоюу боюнча кесиптик компетенцияларды өнүктүрүү.
[bookmark: _Hlk221196442]16. Билим алуучуларды жана бүтүрүүчүлөрдү даярдоонун сапатын баалоо аларды учурдагы, орто аралык жана жыйынтыктоочу мамлекеттик аттестациялоону камтууга тийиш.
17. Билим алуучуларды учурдагы аттестациясы билим берүү тармагындагы ыйгарым укуктуу орган тарабынан белгиленген баалоо системасынын негизинде окуу жарым жылдыгынын жыйынтыгы боюнча өткөрүлөт.
18. Билим алуучуларды аралык аттестациялоо окуу жарым жылдыгынын жыйынтыгы боюнча бардык дисциплиналар/модулдар боюнча жүргүзүлөт.        
БКБ билим алуучуларды жана бүтүрүүчүлөрүнүн кесиптик компетенциясынын сапатын баалоо билим берүү чөйрөсүндөгү ыйгарым укуктуу мамлекеттик орган аныктаган тартипте көндүмдөрдү этап-этабы менен аттестациялоону камтышы керек.
19. Окуучулардын жыйынтыктоочу мамлекеттик аттестациясы окуунун толук курсу аяктагандан кийин өткөрүлөт. Билим алуучуларды жыйынтыктоочу мамлекеттик аттестациялоо билим берүү чөйрөсүндөгү ыйгарым укуктуу мамлекеттик орган тарабынан бекитилген "Кыргыз Республикасынын бардык түрдөгү жана менчик формасындагы жалпы билим берүү уюмдарында негизги жалпы жана орто жалпы билим берүүнүн билим берүү программалары боюнча жыйынтыктоочү мамлекеттик аттестацияны өткөрүү жөнүндө" жобого ылайык жүргүзүлөт. 
Негизги мамлекеттик экзамен катары жыйынтыктоочу мамлекеттик аттестация жазуу жүзүндөгү жана оозеки экзамендердин формасында өткөрүлөт (экзамендик материалдар тапшырмалар жана башка контролдук өлчөө материалдары бар тексттер түрүндө берилет).
Башталгыч кесиптик билим берүү системасынын окуу жайларындагы бүтүрүүчү квалификациялык экзамендер билим берүү чөйрөсүндөгү мамлекеттик орган тарабынан бекитилген "Кыргыз Республикасынын баштапкы кесиптык билим берүү билим берүү уюмдарындагы бүтүрүү квалификациялык сынактарды уюштуруу жана өткөрүү жөнүндө" жобого ылайык окуу жайдын графигине ылайык өткөрүлөт.
Бүтүрүү квалификациялык экзамендерине толук окуу курсун аяктаган, профилдүү жана атайын предметтер боюнча типтүү экзамендерди тапшырган, ошондой эле өндүрүштүк практикадан өткөн окуучулар кабыл алынат.
Бүтүрүүчү квалификациялык экзамен окуучулардын белгилүү бир практикалык тапшырманы аткаруу процессинде үйрөнгөн жөндөмдүүлүктөрүн жана билимин көрсөтүүсүн жана маектешүү учурунда аны аткаруу тартибин түшүндүрүүнү камтыйт.
20. Билим алуучулардын жеке жетишкендиктеринин тиешелүү негизги кесиптик билим берүү программасынын этап боюнча же акыркы талаптарына ылайык келүүсүнө учурдагы, орто аралык жана жыйынтыктоочу аттестациялоо үчүн типтүү тапшырмаларды, текшерүү иштерин, модулдук тесттерди ж.б. камтыган баалоо каражаттарынын базалары түзүлөт, алар ээ болгон компетенциялардын деңгээлин баалоого мүмкүндүк берет. Баалоо каражаттарынын базалары башталгыч кесиптик билим берүү программасын ишке ашыруучу билим берүү уюму тарабынан иштелип чыгат жана бекитилет.
21. Билим берүү программасында бүтүрүүчүлөрдүн жалпы компетенцияларын калыптандыруу үчүн жетиштүү болгон кесиптик билим берүүнүн тийиштүү деңгээлиндеги билим берүү программасын ишке ашыруучу билим берүү уюмунун ресурстук, материалдык-техникалык шарттары жана окуу-методикалык камсыздалышы көрсөтүлүүгө тийиш.
22. Кесиптик билим берүүнүн тиешелуу денгээлиндеги билим берүү программасын ишке ашыруучу билим берүү уюму төмөнкүлөргө милдетүү:
1) социалдык-маданий чөйрөнү түзүүгө;
2) инсанды ар тараптан өнүктүрүү жана социалдаштыруу, билим алуучуулардын ден-соолугун сактоо үчүн зарыл болгон шарттарды түзүүгө;
3) билим берүү процессинин тарбиялык/окуудан тышкаркы компоненттерин өнүктүрүүгө, анан ичинде өз алдынча башкарууну өнүктүрүүгө, билим алуучулардын коомдук уюмдардын, спорттук жана чыгармачылык клубдардын, илимий студенттик коомдордун ишине катышуусуна өбөлгө түзүүгө.
[bookmark: _Hlk221196506]23. БКБ билим берүү программасы билим берүү уюмунун каалоосу боюнча, билим алуучунун тандоосу боюнча дисциплиналарды камтышы мүмкүн.
24. Билим берүү уюму билим алуучуларга билим берүү программасынын, окуу курстарынын (дисциплиналардын, модулдардын) жеткиликтүү болушун камсыздоого.
25. Билим берүү уюму билим берүү программасын түзүүдө билим алуучуларды укуктары жана милдеттери менен тааныштырууга, билим алуучулар тандап алган дисциплиналар алар үчүн милдеттүү экендигин, ал эми алардын суммалык эмгек сыйымдуулугу окуу планында каралгандан аз болбоого тийиш экендигин түшүндүрүүгө милдеттүү. 
[bookmark: _Hlk221196542]26. Билим берүү уюму билим берүү программасын иштеп чыгууда жана ишке ашырууда гендердик теңчилик саясатын эске алууга, социалдык инклюзияны камсыз кылууга, ошондой эле санариптештирүүнү өнүктүрүүгө милдетүү.

[bookmark: _Hlk221196577][bookmark: _Hlk182209907]5-бөлүм. Билим берүү программасын ишке ашырууда билим алуучулардын укуктарына жана милдеттерине карата
жалпы талаптар

27. Өзүнүн жеке билим берүү траекториясын түзүүдө билим алуучу билим берүү уюмунан дисциплиналарды тандоо жана алардын келечектеги кесипке тийгизген таасири боюнча консультация алууга укуктуу.
28. Компетенцияларды өнүктүрүү бөлүгүндө билим берүү программасында натыйжаларга жетишүү максатында окуучулар өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын ишине катыша алышат.
29. Билим алуучулар билим берүү программасында каралган бардык тапшырмаларды белгиленген мөөнөттө аткарууга милдеттүү.
30. Негизги жалпы билим берүү деңгээли менен окуган билим алуучулардын окуу жүктөмүнүн көлөмү 2,3 жыл окутуу мөөнөтүндө жумасына минималдуу 36 академиялык саат жана максималдуу – 39 саат белгиленет. 
31. Күндүзгү окутуу формасында жумасына аудиториялык сабактардын көлөмү ар бир окуу дисциплинасын же кесиптик модулду өздөштүрүүгө бөлүнгөн жалпы көлөмдүн 80% кем эмес кесиптин өзгөчөлүгүн эске алуу менен БКБ МБС менен аныкталат (мисалы, предметке 40 саат бөлүнөт, анын ичинен 80% же 32 саат - бул аудиториялык сабактар, калган 8 саат окутуучунун кароосу боюнча бөлүштүрүлөт).
Окуу дисциплинасы боюнча өз алдынча ишке бөлүнгөн сааттарга ошол окуу дисциплинасы (модулу) боюнча экзаменге даярданууга каралган убакыт киргизилет.
32. Күндүзгү- (кечки)  билим алуу формасында (анын ичинде түзөтүү мекемелериндеги окуу жайлар үчүн) аудиториялык окуу жүктөмүнүн максималдуу көлөмү жумасына 16 академиялык саатты түзөт.
33. Окуу мөөнөтү 1 жыл болгон учурда каникулдардын жалпы узактыгы окуу жылында 11 жуманы түзөт жана окуу мөөнөтү 1 жыл болгон учурда кыш мезгилинде 2 жумадан кем эмес.

[bookmark: _Hlk221196703]6-бөлүм. Курулуш, көтөрүүчү транспорттук жана жол машиналарынын машинисти кесиби боюнча билим берүү программасынын мазмунуна коюлуучу талаптар

[bookmark: _Hlk221196731]          34. Курулуш, көтөрүүчү транспорттук жана жол машиналарынын машинисти кесиби боюнча бүтүрүүчү Мамлекеттик билим берүү стандартынын 9 жана 10 – пункттарында көрсөтүлгөн билим берүү программасынын максаттарына ылайык төмөнкү компетенцияларга ээ болушу керек: 
- жалпы:
ЖК-1. Айлана-чөйрөнү коргоо жана өндүрүштүк экология; коопсуз жана сергек жашоо мүнөзүн уюштуруу жөнүндө билимин колдоно алат;
ЖК-2. Кесиптик баарлашуу деңгээлинде мамлекеттик (В1 деңгээли) жана расмий тилдерде өзүнүн оозеки жана жазуу жүзүндөгү сүйлөө речин логикалык жактан түзө алат;
ЖК-3. Кесиптик ишинде маалыматтык-коммуникациялык технологияларды колдонууга жөндөмдүү;
ЖК-4. Командада иштей алат, кесиптештери, жетекчилиги, керектөөчүлөр менен натыйжалуу баарлаша алат;
ЖК-5. Өз ишин пландаштырууга жана уюштурууга жөндөмдүү;
ЖК-6. Кесиптик иште негизги ишкердик билимдерди жана көндүмдөрдү колдоно алат.
 - кесиптик:
[bookmark: _Hlk182209825]КК-1. Автокрандын жумуш ордун даярдоого, оор жүктөрдү жана жабдууларды жылдырууга, автокрандын бузулган тетиктерин аныктоого жана оңдоого, автокранды абалында колдонууга жөндөмдүү;
КК-2. Ар кандай көтөрүүчү-транспорттук жабдууларда оор жүктөр менен монтаждоо иштерин аткарууга жөндөмдүү; 
КК-3. Автокрандардын туура эмес деталдарын аныктоого жана оңдоого жөндөмдүү;
КК-4. Автокрандын машинисти жол кыймылынын бардык эрежелерин билүүгө милдеттүү;
КК-5. Машинист оор жүк менен иштөөдө, бийик имараттарды курууда бардык эрежелерди билүүгө милдеттүү;
КК-6. Автокрандардын эскирген бөлүктөрүн алмаштыра алат жана шаймандарды колдоно алат.
[bookmark: _Hlk221197018]35. Башталгыч кесиптик билим берүү программасы ушул МБСга тиркелген (1-тиркеме) түзүмгө ылайык кесиптик билим берүүнүн деңгээлин эске алуу менен иштелип чыгат. 
36. Билим берүү программасы жалпы гуманитардык циклдин милдетүү дициплиналарын ишке ашырууну камсыз кылууга тийиш, алардын тизмеги жана эмгек сыйымдуулугу билим берүү чөйрөсүндөгү ыйгарым укуктуу мамлекеттик орган тарабынан аныкталат. 
Дисциплиналардын ар бир цикли билим берүү уюмы тарабынан белгилегенүүчү (милдеттүү) жана вариативдик бөлүктөргө ээ. Вариативдик бөлүк 10 пайыздан кем эмесин түзөт жана базалык бөлүктүн мазмуну менен аныкталган даярдыкты тереңдетүүгө, аймактык эмгек рыногунун суроо-талаптарына жана билим алууну улантуу мүмкүнчүлүктөрүнө ылайык бүтүрүүчүнүн атаандаштыкка жөндөмдүүлүгүн камсыз кылуу үчүн зарыл болгон кошумча компетенцияларга ээ болууга мүмкүндүк берет.
37. Бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар билим берүү уюму тарабынан тиешелүү деңгээлдеги билим берүү уюмунун бүтүрүүчүлөрүн жыйынтыктоочу мамлекеттик аттестациялоону жөнгө салуучу ченемдик актыларга ылайык аныкталат.

[bookmark: _Hlk221197048]7 – бөлүм. Окуу процессин кадрлар менен камсыз кылуу.

38. Билим берүү программасын ишке ашыруу тиешелүү кесиптик билим деңгээлине, окутулуп жаткан дисциплинанын профилине ылайык келген билими бар жана илимий- методикалык иш менен системалуу алектенген педагогикалык кадрлар менен камсыз кылынышы керек. Башталгыч кесиптик билим берүүнүн жалпы техникалык, жалпы кесиптик жана кесиптик циклдеринин окутуучулары тиешелүү адистик боюнча орто кесиптик (техник-механик) же жогорку кесиптик билими (бакалавр, магистр) болууга тийиш. 
[bookmark: _Hlk230598320][bookmark: _GoBack]Кесиптик циклдин окутуучуларынын сапаттык курамын баалоодо ББУ ОКБ жана ЖКБнын бүтүрүүчүлөрү эске алынат (педагогикалык билими жок адистер үчүн педагогика боюнча кайра даярдоо курстарынан өтүү талап кылынат).
Өндүрүштүк окутуунун устаттары баштапкы кесиптик же орто кесиптик билимине, ошондой эле өндүрүштө 3 жылдан кем эмес иш тажрыйбасы бар даярдоо профили боюнча адистерге  болууга тийиш. 
Өндүрүштүк окутуу устаттары жумушчунун кесиби боюнча бүтүрүүчүлөр үчүн билим берүү стандартында каралгандан 1-2 разрядга жогору болууга тийиш. 
Билим берүү программасынын окутуучуларынын жалпы санына штаттык окутуучулардын жана устаттардын үлүшү 50% кем эмес болушу керек. Окутуучу/окуучу катышы 1:25дан жогору эмес, ал эми өндүрүштүк окутуу устаты/окуучу катышы 1:12-15тен ашпашы керек.
Окутуучулар жана өндүрүштүк окутуунун устаттары квалификациясын 3 жылда 1 жолудан кем эмес жогорулатуудан өтүшү керек. 
Өндүрүштүк окутуу устаттары ишканаларда (тез өзгөрүп жаткан техниканы, технологияларды жана өндүрүш шартын эске алуу менен), мекемелерде жана кесиптик билим берүү уюмдарында стажировкасы зарылдыгына жараша, бирок жылына бир жолудан кем эмес өткөрүлөт.

8-бөлүм. Окуу процессин окуу-методикалык жана маалыматтык камсыздоо

[bookmark: _Hlk221197155]39. Курулуш, көтөрүүчү транспорттук жана жол машиналарынын машинисти кесиби боюнча башталгыч кесиптик билим берүү программасын ишке ашыруу ар бир билим алуучунун маалымат базаларына жана билим берүү программасынын дисциплиналарынын толук тизмеси боюнча түзүлгөн китепкана фонддорунун жеткиликтүү камсыз кылынууга тийиш.
[bookmark: _Hlk221197183]40. Милдеттүү окуу китептеринин жана методикалык куралдардын тизмеги лицензиялык талаптарга ылайык билим берүү уюму тарабынан аныкталат.
Сунушталган окуу китептеринин жана методикалык куралдардын тизмеги:
1. [bookmark: _Hlk220943364]Артемьев В.Г. Көчөтүүчү-транспорттук машиналар. 
2. Иванов Н.И. Автокрандар: түзүлүшү жана пайдалануу.
3. Кузнецов А.А. Автомобиль кранынын машинисти. 
4. Кузнецов И.А. Жүк көтөрүүчү машиналар менен иштөөдөгү коопсуздук техникасы.
5. Лаптев В.А. Жүк көтөрүүчү машиналарды пайдалануу.  
6. Олейников В.П. Автомобилдик крандын машинисти. Академия басм., - Москва, 2013.
7. Соколов Ю.Д. Жүк көтөрүүчү машиналар жана механизмде. 
8. Широков Б.Ф. Автомобилдик крандар.
41. Билим алуучулардын билим берүү программасын ишке ашыруу үчүн зарыл болгон окуу адабияты жана/же электрондук адабият менен камсыз болушу лицензиялык талаптарга ылайык келүүгө тийиш. Окуу маалыматынын  булактары заманбап талаптарга жооп бериши керек.
42. Билим берүү процессинде чененмдик укуктук актылар, локалдык актылар, кесиптик багыттагы мезгилдүү басылмалардын материалдары пайдаланылууга тийиш.


9-бөлүм. Окуу процессин материалдык-техникалык жактан камсыз кылуу

[bookmark: _Hlk221198043]43. Билим берүү программасын ишке ашыруучу билим берүү уюму санитардык жана өрткө каршы эрежелерге жана ченемдерге ылайык келген билим берүү уюмунун окуу планында каралган, билим алуучулардын лабораториялык, дисциплинардык жана дисциплиналар аралык даярдоонун бардык түрлөрүн, практикалык жана илимий-изилдөө иштерин жүргүзүүнү камсыз кылуучу материалдык-техникалык базага ээ болууга тийиш:
 - жабдылган окуу устаканалары: автокрандын тетиктерин оңдоо иштерин аткаруу үчүн шаймандары, атайын шаймандары жана жабдуулары менен жабдылган. 
окуу кабинеттери:
[bookmark: _Hlk230598360]-  жалпы билим берүүчү предметтер боюнча: (табигый-илимий цикл: химия, физика жана биология кабинеттери; гуманитардык цикл: кыргыз тили жана адабияты, орус тили жана адабияты, чет тилдер, тарых, география кабинеттери; так илимдер: математика кабинети);
· атайын дисциплиналар үчүн окуу кабинеттери: (черчения боюнча, электротехника боюнча жана материал таануу жана автокрандын түзүлүшү жана тетиктерди иштетүүнүн технологиясы).
Баардык дисциплиналар боюнча плакаттар болушу керек; 
- компьютердик класс, мультимедиа каражаттары. 
- китепкана, интернетке кирүү мүмкүнчүлүгү бар окуу залы; 
- жыйындар залы, спорт зал, медициналык пункт, ашкана. 
Билим берүү программасынын ишке ашырылышынын сапатын баалоо. Бүтүрүүчүнүн кесиптик компетенттүүлүгүнүн далилдери жумуш ордундагы операцияларга тиешелүү болушу керек, Курулуш, көтөрүүчү транспорттук жана жол машиналарынын машинисти кесиптик стандартынын компетенттүү иштин критерийлеринин талаптарына жооп бериши керек.
Окутуунун натыйжаларын текшерүү методдору: 
- тестирлөө, маектешүү, лабораториялык жана практикалык тапшырмаларды аткарууда көндүмдөрдү көрсөтүү, портфолио; 
- окуучулардын керектүү билимин жазуу жүзүндө жана/же оозеки баалоо.
[bookmark: _Hlk221198621]
1

	[bookmark: _Hlk221198723] 
	 
	Кыргыз Республикасынын 
Кесиптик башталгыч билим берүүсүнүн мамлекеттик билим берүү стандартына 1-тиркеме
(Кыргыз Республикасынын Министрлер Кабинетинин 2024-жылдын 8-июлундагы №371 токтому менен бекитилген Кыргыз Республикасынын башталгыч, орто жана жогорку кесиптик билим берүүсүнүн мамлекеттик билим берүү стандартынын макетине ылайык)


[bookmark: _Hlk221198816]
Курулуш, көтөрүүчү транспорттук жана жол машиналарынын машинисти (8333 Автомобиль кранынын машинисти) кесиби боюнча башталгыч кесиптик билим берүү программасынын
ТҮЗҮМҮ
	№
	 ДЦ коддору
	Дисциплиналардын циклдери жана аларды өздөштүрүүнүн долбоорлонгон натыйжалары
	Жалпы негизги билим берүүнүн базасында (9-кл.) жалпы орто билим жана кесип алуу менен
	Жалпы орто билимдин базасында (11-кл.)
Сыйымдуулугу**
(кредит-сааттар)
	Жалпы орто билим албастан
	Болжолдуу программаларды иштеп чыгуу үчүн дисциплиналардын тизмеси

	
	
	
	2 ж.
	3 ж.
	10 ай.
	2 ж.
	

	
	БКБ 1















































	Дисциплиналардын жалпы билим берүү цикли
Циклди өздөштүрүүнүн натыйжасында окуучу:
 билүүгө тийиш:
- баарлашуу чөйрөсүн, жагдайларды, кырдаалдарды;
- кеп коммуникациясынын катышуучуларынын социалдык жана статустук ролдорун;
- лексика-грамматикалык деңгээлдеги тил тутумун жана стилистикалык ресурстарды;
- минималдуу жалпы илимий китеп лексикасын жана терминдерди;
- кесиптик иштин алкагында сүйлөө темаларынын минимумун;
- ишкердик баарлашуунун сүйлөө өзгөчөлүктөрүн (расмий жагдайда кайрылуу, баарлашуу, өтүнүчтү, баш тартууну, макул/макул эместикти, ыраазычылыкты, куттуктоолорду ж. б. айтуудагы минимум этикеттик формулалар жана эрежелер).
- кызматтык-ишкердик кептин түрлөрүн жана жанрларын;  
 көндүмдөргө ээ болууга тийиш:  
- сүйлөө этикетинин эрежелерине ылайык расмий, кызматтык-ишкердик маектерди/сүйлөшүүлөрдү жүргүзүүгө;
- ийгиликтүү байланышка жетүү үчүн баарлашуу стратегиясын түзүүгө;
- кесиптик иш жаатындагы актуалдуу темалар боюнча ишкердик стилдеги айтымдарды иштеп чыгуу (түзүү, жаратуу) жана туура чечмелөөгө;
- орус тилинин этикетинин эрежелерине ылайык расмий жана жарым-жартылай расмий кызматтык-ишкердик маектерди / сүйлөшүүлөрдү жүргүзүүгө;
- профилдин/адистиктин жана кызматтык-иш документтеринин алкагында окуу иштерин туура тариздөөгө.
билүүгө тийиш:
- зыяндуу адаттар (тамеки чегүү, насвай, алкоголь, баңгизат) жана алардын кесепеттери жөнүндө;
- сергек жашоо мүнөзүнүн тобокелдик факторлору жөнүндө;
- рационалдуу жана гигиеналык режим жана тамактануу жөнүндө.
көндүмдөргө ээ болууга тийиш:
- зыяндуу адаттардан баш тартууга;
- сергек жашоо мүнөзүн камсыз кылуу каражаттарынын жана методдорунун жалпы топтомун иш жүзүнө ашырууга;
- жашоонун рационалдуу режимин сактоого;
- рационалдуу тамактанууну сактоого;
- иммунитетти көтөрүүчү көнүгүүлөрдү аткарууга жана чыйралууга.
	*1802 с.
(10 -кл;11- кл.)
	*2006 с.
(10-кл;11-кл.)
	3 кр/90 с.
	240 с.
	

Кесиптик кыргыз/ орус тилдери.





























Коопсуз сергек жашоо мүнөзү 















	
	БКБ 2
	Дисциплиналардын кесиптик компоненти
	11982 с.
	2434 с.
	56 кр /1680 с. 
	2532 с.
	 
 




Чиймени жана схеманы окуу























Электротехниканын жана электрониканын негиздери 















































Бизнестин жана ишкердиктин негиздери

























Эмгекти коргоо жана өндүрүштүк экология
































Кесиптик иш аракеттерди укуктук жактан камсыздоо








Материал таануу 




	
	ЖТЦ
	Дисциплиналардын жалпы техникалык цикли
Дисциплиналардын циклинин базалык бөлүгүн өздөштүрүүнүн натыйжасында окуучу төмөнкүлөргө милдеттүү:
 билүүгө тийиш:
- чогултуу чиймелери жөнүндө жалпы маалыматты;
- чиймелерде колдонулуучу шартуулуктун жана жөнөкөйлөтүүлөрдүн багытын;
- жумушчу чиймелерди иштеп чыгуу жана окуу эрежелерин; 
- конструктордук, технологиялык жана башка ченемдик документтердин негизги жоболорун; 
- техникалык деталдардын геометриялык түзүлүштөрүн жана чийүү эрежелерин, технологиялык жабдууларды графикалык чагылдыруу жана технологиялык схемаларды аткаруу ыкмаларын; 
- Конструктордук документтердин бирдиктүү системасынын (КДБС) жана Технологиялык документтердин бирдиктүү системасынын (ТДБС) стандарттарынын чертеждорду жана схемаларды тариздөөгө жана түзүүгө карата талаптарын;
 көндүмдөргө ээ болууга тийиш:
- татаал эмес деталдардын, технологиялык схемалардын жана аппараттардын жумушчу жана чогултуу чертеждорун окуу;
- эскиздерди, татаал эмес деталдардын, технологиялык схемалардын жана аппараттардын жумушчу жана чогултуу чертеждорун аткаруу.
билүүгө тийиш:
- туруктуу жана өзгөрүлмө электр тогу жөнүндө негизги түшүнүктөрдү, өткөргүчтөрдүн жана ток булактарын ырааттуу жана параллелдүү туташтырууну, токтун күчүн, чыңалуусун, электр тогунун кубаттуулугун өлчөө бирдиктерин;
- өткөргүчтөрдүн, электр жана магнит талааларынын каршылыгын;
- электрдик чоңдуктарды өлчөөнүн маңызын жана ыкмаларын, өлчөөчү приборлордун конструкциялык жана техникалык мүнөздөмөлөрүн;
- электротехниканын негизги мыйзамдарын;
- графикалык сүрөттөөнүн жана электрдик схемаларды түзүүнүн түрлөрүн жана эрежелерин;
- электр чынжырларын эсептөө ыкмаларын;
- электр техникалык приборлордун жана электр машиналарынын шарттуу белгилерин;
- электр тармактарынын негизги элементтерин;
- электр өлчөө приборлорунун, электр машиналарынын, башкаруу жана коргоо аппаратураларынын иштөө принциптерин, түзүлүшүн, негизги мүнөздөмөлөрүн, электр менен жабдуу схемаларын;
- туруктуу жана өзгөрүлмө токтун кыймылдаткычтарын, алардын түзүлүшүн, ишке киргизүү, токтотуу эрежелеринин иштөө принцибин;
- электр энергиясын үнөмдөө жолдорун;
- зымдарды бириктирүү, ширетүү жана изоляциялоо эрежелерин;
- электротехникалык материалдардын түрлөрүн жана касиеттерин;
- электр приборлору менен иштөөдө коопсуздук эрежелерин.
көндүмдөргө ээ болууга тийиш:
- жердетүүнү аткарууну контролдоо;
- электр жабдууларынын иштөө параметрлерин контролдоо;
- пайдаланылып жаткан жабдууга орнотулган электр кыймылдаткычын иштетүү жана токтотуу;
- параметрлерди эсептөө, ар кандай электрдик чоңдуктарды, электр машиналарын жана механизмдерин өлчөөдө приборлорду кошуу схемасын түзүү жана куроо;
- коопсуздук техникасынын ченемдерин жана эксплуатациялоо эрежелерин сактоо менен электр жабдууларынын иштөө жана пайдалануу көрсөткүчтөрүн алуу;
- принциптүү, электрдик жана монтаждык схемаларды окуу; 
- зымдарды бириктирүүнү, ширетүүнү жана изоляциялоону жүргүзүү жана аткарылуучу иштердин сапатын контролдоо.
билүүгө тийиш:
-  тандалган артыкчылыктарга ылайык чакан бизнес ишканасын түзүү боюнча иш-аракеттердин алгоритмин:
- ишкердик иш жаатындагы ченемдик укуктук базаны;
- Кыргыз Республикасындагы экономиканын жана ишкердиктин абалын;
- чакан жана орто бизнести өнүктүрүүгө жагымдуу потенциалды жана факторлорду, чакан бизнести насыялоону;
- бизнес-планды иштеп чыгуу технологиясын;
- өз ишин уюштуруунун теориялык жана методологиялык негиздерин.
көндүмдөргө ээ болууга тийиш:
- ишкердик ишке шыктуулукка психологиялык өзүн-өзү талдоо жүргүзүү;
- ишкердик иштин уюштуруу-укуктук формасын тандоо;
- бухгалтердик отчеттуулуктун формасын толтуруу;
- рынокту изилдөөнүн ар кандай ыкмаларын колдонуу;
- башкаруучулук чечимдерди кабыл алуу;
- атаандаштар, керектөөчүлөр, жеткирүүчүлөр жөнүндө маалыматтарды топтоо жана талдоо;
- экономикалык эсептөөлөрдү жүргүзүү;
- өндүрүштүк ишти пландаштыруу;
- бизнес-планды иштеп чыгуу;
- презентация өткөрүү.
билүүгө тийиш:
- экология жаатындагы мыйзамдарды жана уюмдун ишине жайылтылуучу эмгекти коргоонун мамлекеттик ченемдик талаптарын камтыган башка ченемдик укуктук актыларды; 
- кызматкерлердин эмгекти коргоо жаатындагы милдеттерин; 
- өзүнүн ишинин (же аракетсиздигинин) иш жүзүндөгү же потенциалдуу кесепеттерин жана алардын эмгек коопсуздугунун деңгээлине тийгизген таасирин; 
- технологиялык процесстерди жана өндүрүштүк нускамаларды баш ийген кызматкерлер (персонал) сактабагандыгынан мүмкүн болгон кесепеттерди; 
- эмгекти коргоо жана коопсуздук техникасы боюнча нускамалардын тартибин жана мезгилдүүлүгүн; 
- жамааттык жана жеке коргонуу каражаттарын сактоо жана пайдалануу тартибин;
көндүмдөргө ээ болууга тийиш:
- коркунучтуу жана зыяндуу өндүрүштүк факторлорду жана кесиптик иштин мурдагы, азыркы же пландаштырылган түрлөрү менен байланышкан аларга тиешелүү тобокелдиктерди аныктоо; 
- аткарган кесиптик иштин мүнөзүнө ылайык жамааттык жана жеке коргонуу каражаттарын пайдалануу; 
- эмгек шарттары боюнча жумуш орундарын аттестациялоого, анын ичинде кесиптик ишиндеги эмгек шарттарын жана жаракат алуу коопсуздугунун деңгээлин баалоого катышуу;                                            
  - киришүүчү нускама берүү, аткарылуучу иштердин өзгөчөлүгүн эске алуу менен аларга жумуш ордунда коопсуздук техникасынын маселелери боюнча нускама берүү;        
- эмгек коопсуздугунун талап кылынган деңгээлине жетүү үчүн зарыл болгон көндүмдөрдү иштеп чыгуу жана контролдоо.
билүүгө тийиш:
- рынок экономикасынын принциптерин; уюмдардын уюштуруу-укуктук формаларын;
- эмгек мамилелерин жөнгө салуучу мыйзамдардын негизги жоболорун; 
- эмгек акыны түзүү механизмдерин; 
- эмгек акы төлөө формаларын.
көндүмдөргө ээ болууга тийиш:
- өндүрүш экономикасынын жалпы маселелеринде багыт алуу; 
- конкреттүү өндүрүштүк кырдаалдарда экономикалык жана укуктук билимдерди колдонуу; 
- колдонуудагы мыйзамдардын алкагында өзүнүн эмгектик укуктарын коргоо.
билүүгө тийиш:
- металлдардын түзүлүшү, касиеттери жана өндүрүшү; 
- темир менен көмүртектин эритмелери; 
- түстүү металлдар жана алардын эритмелери; 
- металл эмес конструкциялык материалдар; 
- автоунаа күйүүчү майлары, майлоочу материалдар жана атайын суюктуктар; 
- резиналык техникалык буюмдар; 
- негизги слесардык аспаптар жана шаймандар; 
- темир устачылыктын негиздери.
көндүмдөргө ээ болууга тийиш:
- слесардык шайман менен иштөө; 
- слесарлык иштетүүнү аткаруу; 
- майлоочу материалдардын деңгээлин текшерүү; 
- майлуучу материалдарды алмаштыруу.
	 
	 
	 
	 
	

	
	
	билүүгө тийиш: 
- компьютердик жумуш ордун уюштурууга коюлуучу талаптарды, маалыматтык-коммуникациялык технологиялар менен иштөөдөгү коопсуздук жана гигиена талаптарын; 
- санариптик технологияларды колдонуу жана санариптик чөйрөдөгү байланыш процессиндеги жүрүм-турум эрежелерин жана нормаларын; 
- жөнөкөй тексттерди терүү, түзөтүү жана форматтоо үчүн тексттик редакторду; 
- маалыматка болгон муктаждыкты, санариптик чөйрөдө маалыматтарды издөөнү, контентке жеткиликтүүлүктү. 
- маалымат булактарынын, маалыматтын жана санариптик контенттин аныктыгын жана ишенимдүүлүгүн салыштырууну жана сын көз менен баалоону; 
- санариптик чөйрөдө маалыматтарды, маалыматты жана контентти сактоону жана алууну;
көндүмдөргө ээ болууг тийиш:
-маалымат издөө боюнча өз стратегияларын түзүү жана алмашуу; 
-аларды структураланган чөйрөдө уюштуруу жана иштеп чыгуу; 
-маалыматтарды, маалыматты жана санариптик контентти талдоо, чечмелөө жана сын көз менен баалоо;
 -санариптик түзүлүштөр менен иштөөдө келип чыккан техникалык көйгөйлөрдү аныктоо жана аларды чечүү (мүчүлүштүктөрдү оңдоодон татаал маселелерди чечүүгө чейин); 
-заманбап программалык камсыздоонун жана булут кызматтарынын мүмкүнчүлүктөрүн колдонуу менен тексттик документтерди жана демонстрациялык материалдарды түзүү; 
-сүрөттөрдү түзүү жана түзөтүү үчүн жөнөкөй графикалык редакторлордун куралдарын колдонуу; 
-өз сөздөрүн колдоо үчүн жөнөкөй мультимедиялык презентацияларды түзүү.
	
	
	
	
	Санарип сабаттуулук

	
	КЦ
	Дисциплиналардын кесиптик цикли.
Негизги бөлүгү: кесиптик модулдар.
	 
	 
	
	 
	



Автомобиль кранын ишке даярдоо























































Жүктөрдү жылдыруу



















































	
	
	Кесиптик модулдарды өздөштүрүүнүн натыйжасында окуучу:
билүүгө тийиш: 
- автокрандын милдети, түзүлүшү жана иштөө принциби; 
- автокранды ишти баштоого даярдоо эрежелери; 
- техниканы күнүмдүк кароодон өткөрүү тартиби; 
- автокрандан пайдалануу учурундагы техникалык коопсуздук талаптары; 
- механизмдердин, гидросистемалардын жана электр жабдууларынын иштешин текшерүү эрежелери; 
- отундун, майдын, муздатуучу жана гидравликалык суюктуктун деңгээлин текшерүү тартиби; 
- аркандардын, илгичтердин, жебелердин жана тиректердин абалын текшерүү ыкмалары; 
- жумушчу аянтчада автокрандарды орнотуу эрежелери; 
- автокрандардын туруктуулугуна жана тегиздөөсүнө талаптар; 
- көтөрүлүүчү тиректерди орнотуу жана пайдалануу тартиби; 
- жол берилген жүк көтөргүчтүүлүктөр жана жүк таблицалары менен иштөө эрежелери; 
- таякчынын сигналдары жана жумушчу персонал менен өз ара аракеттенүү эрежелери; 
- автокрандан пайдаланууга тыюу салган мүчүлүштүктөрдүн белгилери; 
- эмгекти коргоо, өрт коопсуздугу жана өндүрүштүк санитария эрежелери; 
- авариялык кырдаалдарда иш-аракеттердин тартиби.
 көндүмдөргө ээ болууга тийиш:
- автокрандарды күн сайын техникалык кароодон өткөрүү; 
- автокрандын механизмдеринин жана тутумдарынын иштешин текшерүү; 
- отундун, майдын, муздатуучу жана гидравликалык суюктуктун деңгээлин көзөмөлдөө; 
- жүк аркандын, илгичтин, жебелердин жана тиректердин абалын текшерүү; 
- коопсуздук талаптарын сактоо менен автокрандарды жумушчу аянтчага орнотуу; 
- көтөрүлүүчү тиректерди жана стабилизаторлорду туура пайдалануу; 
- автокрандарды жүктөрдү көтөрүүгө жана жайгаштырууга даярдоо; 
- жумуш башталганга чейин автокрандын туруктуулугун аныктоо; 
- контролдоо жана коопсуздук аспаптарын пайдалануу; 
- жүктүн мүнөздөмөлөрүн жана схемаларын окуу; 
- эмгекти коргоо жана техникалык коопсуздук эрежелерин сактоо; 
- мүчүлүштүктөрдү аныктоо жана аларды жоюу боюнча чараларды көрүү; 
- жүктү көтөрүү иштерин аткарууда кадакчы менен өз ара аракеттенүү; 
- авариялык жана штаттан тышкаркы кырдаалдарда иш-аракеттерди аткаруу.
 билүүгө тийиш: 
- жүктөрдү жылдырууда автокрандан пайдалануунун максаты жана эрежелери; 
- жүк көтөрүү иштерин аткарууда техникалык коопсуздук талаптары; 
- жүктөрдүн ар кандай түрлөрүн ташуу жана көтөрүү эрежелери; 
- автокрандын жүк көтөрүүсүнүн жол берилген нормалары; 
- жүктүн массасын жана оордук борборун аныктоо тартиби; 
- жүктү кармап туруучу түзүлүштөрдү пайдалануу эрежелери; 
- чапкычтын сигналдары жана командалары; 
- жүктөрдү көтөрүү, жылдыруу жана түшүрүү тартиби; - автокрандардын иштөө учурундагы туруктуулугуна коюлган талаптар; 
- жүктөрдү алып өтүүдө кооптуу зоналар; 
- электр берүү линияларынын жана башка тоскоолдуктардын жанында иштөө эрежелери; 
- жүктүн чайкалышын болтурбоо ыкмалары; 
- жүк көтөрүүчү механизмдердин бузулуу белгилери; 
- авариялык кырдаалдарда иш-аракеттердин тартиби;
- эмгекти коргоо, өрт коопсуздугу жана өндүрүштүк санитария талаптары.
көндүмдөргө ээ болууга тийиш:
- жүктөрдү автокран менен коопсуз көтөрүү жана жайгаштыруу; 
- көтөрүлгөнгө чейин жүктүн салмагын жана туруктуулугун аныктоо; 
- жүктөрдү туура ороп, бекитүү; 
- жүктү кармап туруучу түзүлүштөрдү пайдалануу; 
- автокранды көтөрүү жана жылдыруу механизмдерин башкаруу; 
- жүктү тегиз көтөрүү, жылдыруу жана түшүрүү; 
- жүктүн чайкалышын жана тескери бурулушун болтурбоо; 
- жумуш учурунда коопсуз аралыкты сактоо; 
- автокранды иштөө абалына орнотуу; 
- көтөрүлүүчү тиректерди жана коопсуздук аспаптарын пайдалануу; 
- белгиленген сигналдар боюнча таякчы менен өз ара аракеттенүү; 
- автокрандардын иштөө учурундагы туруктуулугун көзөмөлдөө; 
- пайдалануу процессиндеги мүчүлүштүктөр аныкталганда; 
- эмгекти коргоо жана техникалык коопсуздук талаптары аткарылганда; 
- авариялык жана штаттан тышкаркы кырдаалдарда иш алып баруу.
	
	
	

	
	ВБ
	Билим берүү программасынын вариативдик бөлүгү (билим берүү уюму тарабынан аныкталат)
	кесиптик компоненттин 10%
	кесиптик компоненттин 10%
	 
	

	
	БКБ 3
	Өндүрүштүк окутуу жана практика (практикалык көндүмдөр жана ыкмалар ББП менен аныкталат)
	Дисциплиналардын кесиптик компонентинин 50-60%
	Дисциплиналардын кесиптик компонентинин 50-60%
	Дисциплиналардын кесиптик компонентинин 50-60%28-30 кр./840-900 с.
	Дисциплиналардын кесиптик компонентинин 50-60%
	 
	

	
	ДТ
	Дене тарбия
	68 с.
	136 с.
	54с.
	108 с.
	 
	 

	
	БКБ 4
	Жыйынтыктоочу мамлекеттик аттестация
	6 с.
	6 с.
	1 кр/30 с.
	30 с.
	 
	 

	
	БАРДЫГЫ
	БПнын жалпы сыйымдуулугу 
	3000 с.
	4440 с.
	60 кр/1800 с.
	2880 с.
	 
	 

	
	 
	Жумалык жүктөм
	36/39 с.
	36/39 с.
	39 с.
	36 с.
	 
	 


[bookmark: _Hlk221203403]Эскертүү:
(*) - 2-3 жыл окуу мөөнөтү менен жалпы билим берүүчү даярдоого кирген дисциплиналардын сыйымдуулугу Кыргыз Республикасынын мектептик жалпы билим берүүнүн мамлекеттик билим берүү стандартына ылайык аныкталат;
(**) - циклдерге (жалпы техникалык, жалпы кесиптик, кесиптик) кирген айрым дисциплиналардын сыйымдуулугу даярдалуучу жумушчу кесиптердин профилинин багытына ылайык аныкталат;
(***) - квалификациялык экзаменден тышкары жыйынтыктоочу аттестацияга сааттар предметтик дисциплиналардын алкагында эске алынат.

[bookmark: _Hlk221204132] Курулуш, көтөрүүчү транспорттук жана жол машиналарынын машинисти кесиби боюнча мамлекеттик билим берүү стандарты өндүрүш өкүлдөрүнүн жана башталгыч кесиптик билим берүүчү окуу жайларынын катышуусу менен жумушчу топ тарабынан иштелип чыккан. Кыргыз Республикасынын Агартуу министрлигине караштуу Республикалык илимий-методикалык борбордун окуу-методикалык бирикмесинин мүчөлөрү тарабынан каралып, жактырылган.
 


 

	Дондошов Темиркан      - Аскарович 

___________

	Сабырбекова Айсалкын -Нурлановна                   
    
	Директордун орун басары 
КЛ №97
	
___________

	Алыбаева Айганыш       - Мунуровна                      

	Методист КЛ №97
	
___________

	Нусипова Рыскуль          -Байтемировна

	Улуу устат КЛ №97
	
___________

	Искендеров Ызаат          -Искендерович
	Ө/о устаты КЛ №97
	
___________



